Iwakken ad d-negmer inefkan swacu ara d-nerr ɣef turdiwin n umahil-a, nefren ad neg tasastant-nneɣ akked d yiselmaden n tmaziɣt n uswir amezwaru deg aɣerbaz alemmas n Daḥmani Sliman i d-yezgan deg temnaḍt n Semmac di tɣiwant n Ɛjiba, aɣerbaz-a yesɛa n 20 n tneɣriyin d wazal n 37 n yiselmaden qqaren deg-s azal n 530 n yinelmaden. Iḥud-it-id seg ugafa udrar iwumi qqaren tamguṭ, ma yella seg umalu d abaraǧ n tilesdid neɣ tawrirt tazeggaɣt, ma yella seg usamer d taɣiwant n yimceddalen, ma seg unẓul tdd-it-id tɣiwant n ɛjiba.